BG
5.4.2023 г.
Официален вестник на Европейския съюз
C 125/443 Сряда, 14 септември 2022 r.
аа) в параграф 3 първата алинея се заменя със следното: „Биогоривата, течните горива от биомаса и газообразните и твърдите горива от биомаса, произведени от селскостопанска биомаса, които се отчитат за целите, посочени в параграф 1, първа алинея, букви а), б) и в), не трябва да са произведени от суровини, произхождащи от земи от голямо значение за биологичното разнообразие, а именно от земи с един от следните статуси през или след януари 2008 г., независимо дали тези земи продължават да имат този статус: a) девствени и вековни гори или други залесени земи, а именно гори и други залесени земи с местни видове, където няма ясно видими признаци на човешка дейност и екологичните процеси не са съществено нарушени; б) гори с висока степен на биоразнообразие и други залесени земи, които са богати на видове, не са деградирали и са определени от съответния компетентен орган като имащи висока степен на биоразнообразие, освен ако се предоставят доказателства, че производството на тази суровина не противоречи на тези природозащитни цели; в) зони, определени: i) със закон или от съответния компетентен орган с оглед на опазването на природата; или ii) зони за защита на редки, под заплаха или застрашени от изчезване екосистеми или видове, признати от международни споразумения или включени в списъци, изготвени от междуправителствени организации или Международния съюз за опазване на природата, при условие че са признати в съответствие с член 30, параграф 4, първа алинея, освен ако се предоставят доказателства, че производството на тази суровина не противоречи на тези природозащитни цели; г) пасища с висока степен на биоразнообразие с площ над един хектар, които са: i) естествени, а именно пасища, които биха останали такива при липсата на човешка намеса и които запазват естествения състав на видовете и екологичните характеристики и процеси; или ii) изкуствени, а именно пасища, които биха престанали да бъдат такива при липсата на човешка намеса и които са богати на видове, не са деградирали и също така са определени от съответния компетентен орган като имащи висока степен на биоразнообразие, освен ако се представят доказателства, че добивът на суровини е необходим за запазване на статуса на пасище с висока степен на биоразнообразие.
iii) степни местности, които запазват своя състав от естествени биологични видове и екологични характеристики и процеси“; б)
в параграф 3 след първата алинея се вмъква следната алинея: „Настоящият параграф, с изключение на първа алинея, буква в), се прилага и за биогорива, течни горива от биомаса и газообразни и твърди горива от биомаса, произведени от горскостопанска биомаса.“;
в)
▌параграф 4 се заменя със следното: „4.
Произведените от селскостопанска биомаса биогорива, течни горива от биомаса и газообразни и твърди горива от биомаса, които се отчитат за целите, посочени в параграф 1, първа алинея, букви а), б) и в), не трябва да са произведени от суровини, произхождащи от земи с високи въглеродни запаси, а именно от земи, които са имали един от следните статуси през януари 2008 г., но вече нямат този статус: a) мочурища, а именно почви, покрити или наситени с вода постоянно или през значителна част от годината; б) трайно залесени зони, а именно земи с площ над един хектар, височина на дърветата над пет метра и с покритие от короните над 30 %, или с дървета, които могат да достигнат тези прагове на място;